Publication: Magyar Közlöny
Issue: MK-1999-11 (Year: 1999, Number: 11)
Era: 1990-2004
Section: A légiközlekedésről szóló 1995. évi XCVII. törvény
Paragraph Index: 217

(1) Hadianyagok és hadifelszerelések fuvarozása esetén a fuvarozó a fuvarozás megkezdése előtt köteles ellenőrizni, hogy a feladó vagy a feladó által írásos megbízással rendelkező természetes vagy jogi személy és a küldemény rendelkezik-e a hadianyagokkal és hadifelszerelésekkel kapcsolatos tevékenységek végzéséhez jogszabályokban megkövetelt hatósági engedélyekkel, valamint a fuvarozás során érintett államok által a fuvarozás teljesítéséhez megkövetelt engedélyekkel, valamint, hogy a hadianyagok és hadifelszerelések a fuvarozásukra vonatkozó jogszabályok, nemzetközi szerződések, továbbá a fuvarozás során érintett államok jogszabályainak és hatósági rendelkezéseinek megfelelően fuvarozhatók-e. Bármely feltétel hiányában a fuvarozó a hadianyagok és hadifelszerelések fuvarozását a küldemény átvétele nélkül köteles visszautasítani. A fuvarozó közbiztonsági érdekek védelmében a szakhatóságoktól véleményt szerezhet be a döntés előtt.

Source: https://magyarkozlony.hu/hivatalos-lapok/1308f0d689386dbd1776378a9eea8219660f422f/dokumentumok/75d629782913539f23ae8c731c67544455a0c111/letoltes